Landkynningarhátíðin Taste of Iceland verður haldin í Boston í áttunda sinn dagana 16. - 20. mars nk . Markmiðið er að kynna Ísland og vörur og þjónustu frá Íslandi fyrir heimamönnum í gegnum upplifun á mat og menningu . Landkynningarhátíðin Taste of Iceland verður haldin í Boston í áttunda sinn dagana 16. - 20. mars nk . Markmiðið er að kynna Ísland og vörur og þjónustu frá Íslandi fyrir heimamönnum í gegnum upplifun á mat og menningu . Sigurður Helgason , matreiðslumeistari á Grillinu kynnir íslenska matargerð og hráefni á veitingastaðnum The Merchant sem staðsettur er í miðbæ Boston . Kári Sigurðsson kokteilgerðarmeistari reiðir fram verðlaunadrykki fyrir Bostonbúa samhliða íslenska matseðlinum . Eliza Reid , forsetafrú Íslands verður með í för og kynnir íslenskar bókmenntir og bókmenntahefð Íslendinga . Eliza er einn stofnenda Iceland Writers Retreat , gestavinnustofa á Íslandi þar sem þekktir höfundar alls staðar að úr heiminum leiðbeina þátttakendum á málstofum um ritlist . Kynningin er haldin í samstarfi við WBUR ríkisútvarpsstöðina í Boston . Á tónleikunum Reykjavik Calling stíga íslensku hljómsveitirnar Mammút og Fufanu á stokk ásamt Boston bandinu the Dirty Dotty´s . Tónleikarnir eru skipulagðir í samstarfi við ÚTÓN , og útvarpsstöðina WERS 88.9fm í Boston . Björg Stefánsdóttir , framkvæmdastjóri Kynningarmiðstöðvar íslenskrar myndlistar heldur kynningu á íslenskri myndlist í samstarfi við SoWA samtök galleríista og myndlistarmanna í Boston . Shortfish , stuttmyndadagskrá Stockfish hátíðarinnar í Reykjavik verður sýnd í Brattle Theatre en sýningin gefur mynd af kvikmyndasenunni og upprennandi kvikmyndagerðarfólki frá Íslandi . Hátíðin er skipulögð af Iceland Naturally , markaðs - og kynningarverkefni Íslands í Norður Ameríku , sem Íslandsstofa og utanríkisráðuneytið reka sameiginlega og miðar að því að kynna íslenskar vörur og þjónustu í Norður Ameríku .